Ker se je blog (tudi slovenski) v zadnjem času pri nas precej razširil (glede na svetovne trende sicer nekoliko pozno, pa vendar), vam možnost, da izrazite svojo skrb za okolico, ponujamo tudi na Dnevnik.si . In da bomo nekoliko drugačni od ostalih ponudnikov podobnih vsebin, smo se odločili, da uvedemo tako imenovano Editor's choice omejitev.: v polje "komentarji" pri tem članku ali pri kateremkoli članku iz podcasta Komentarji/kolumne napišite besedilo, ki bi ga radi objavili (za to morate sicer biti naš prijavljen uporabnik, kar lahko, če ste že registrirani, brezplačno rešite tukaj, če ne pa tukaj), nakar ga bomo v spletnem uredništvu prenesli v rubriko (Iz)brano, ki jo vidite na vrhu polja Dnevnikovi komentarji. S prehodom v rubriko, bo vaše mnenje postalo "nesmrtno", saj bo tudi del arhiva omenjene rubrike in arhiva Dnevnik.siIn da nas sedaj ne boste vsepovprek obtoževali cenzure, še obrazložitev te poteze: blogi (forumu ipd.) so, resnici na ljubo, na svetovnem medmrežju postali leglo nekakovostnih in žaljivih vsebin apriori. In v izogib žaljenju zaradi žaljenja ter ločevanju zrna od plevela uvajamo rubriko, ki naj bi vas spodbudila le k dodatni kreativnosti. Torej upamo, da jo boste tudi kot takšno razumeli...